《寄王彦昭教授》
宋代·孔平仲

别君已经年，相见如一日。分教淮南生，中路忽相失。

我志如柳淮，何尝厌三黜。君才如叔夜，犹苦不堪七。

趣向大抵同，离合何不一。轻装入隋堤，正值柳阴密。

仓庚交交飞，布谷命其匹。壮岁甘远游，岂暇念家室。

永城去亳近，马足翩翩逸。我往何时还，君处不能出。

新诗近应多，烂漫排古律。黄花不可见，谁为子鸣瑟。

交游固难得，会面那易必。作诗寄秋风，以写胸中郁。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。